C 177/78
BG
Официален вестник на Европейския съюз
17.5.2023 г.
Сряда, 14 декември 2022 r.
P9_TA(2022)0444
Изпълнение на новата европейска програма за култура и стратегията на ЕС за международните културни отношения Резолюция на Европейския парламент от 14 декември 2022 г. относно изпълнението на новата европейска програма за култура и стратегията на ЕС за международните културни отношения (2022/2047(INI)) (2023/C 177/09)
Европейският парламент, — като взе предвид Програмата на ООН до 2030 г. за устойчиво развитие и Целите на ООН за устойчиво развитие (ЦУР), и по-специално ЦУР 17 за съживяване на глобалното партньорство за устойчиво развитие, — като взе предвид заключителната декларация, приета от Световната конференция на ЮНЕСКО за културните политики и устойчивото развитие — MONDIACULT 2022, проведена в Мексико Сити от 28 до 30 септември 2022 г., — като взе предвид декларацията, приета по време на неформалната среща на министрите на културата и европейските въпроси от държавите — членки на Европейския съюз, проведена в Париж на 3 май 2019 г., — като взе предвид резолюцията на Съвета на Европа от 8 декември 2010 г. за установяване на разширено частично споразумение за културни маршрути, — като взе предвид доклада на работната група от експерти на държавите членки в рамките на отворения метод на координация (ОМК) от 4 май 2017 г., озаглавен „Как културата и изкуствата могат да насърчават диалога между културите в условията на миграционната и бежанската криза“, — като взе предвид доклада на работната група от експерти на държавите членки в рамките на ОМК от 17 декември 2019 г., озаглавен „Устойчивият културен туризъм“, — като взе предвид доклада на работната група от експерти на държавите членки в рамките на ОМК от 4 юни 2021 г., озаглавен „Към равенство между половете в културните и творческите сектори“, — като взе предвид доклада на работната група от експерти на държавите членки в рамките на ОМК от 5 септември 2022 г., озаглавен „Засилване на устойчивостта на културното наследство към изменението на климата“, — като взе предвид доклада на работната група от експерти на държавите членки в рамките на ОМК от 22 септември 2022 г., озаглавен „Бурни времена.
Природата и хората: културна смелост за промяна“, — като взе предвид Конвенцията за правата на хората с увреждания, — като взе предвид Римската декларация на министрите на културата на Г-20 от 30 юли 2021 г., — като взе предвид член 8, параграф 2 от Римския статут на международния наказателен съд, — като взе предвид Конвенцията относно престъпленията срещу културните ценности (Конвенцията от Никозия), — като взе предвид съобщението на Комисията от 22 май 2018 г., озаглавено „Нова европейска програма за култура“ (COM(2018)0267), — като взе предвид съвместното съобщение на Комисията и на върховния представител на Съюза по въпросите на външните работи и политиката на сигурност от 8 юни 2016 г., озаглавено „Към стратегия на ЕС за международните културни отношения“ (JOIN(2016)0029),